Magnesium

Proprietates generales Nomen, Symbolus, Numerus atomicus Magnesium, Mg, XII Grex, Periodus, Glaeba II, III , s Color albus, argenteus frameless|upright|Magnesium Pondus atomicum 24,3050(6) uam Configuratio electronica 2, 8, 2 Proprietas physicae Status Solidus Densitas 1738 kg/m3 Densitas ad punctum liquefactionis 1584 kg/m3 Punctum liquefactionis 923 K (650 °C) Punctum fervoris 1363 K (1090 °C) Proprietas atomicae Structura crystallina Cubica Radius atomicus 150 pm Radius atomicus (calc.) 145 pm Radius covalenta 130 pm Radius van der Waals 173 pm Varietas Duritas Mohs 2,5 Duritas Brinell 260 MPa Isotopa stabila 
 24Mg 78,99% Mg est stabile cum XII neutronibus 25Mg 10% Mg est stabile cum XIII neutronibus 26Mg 11,01% Mg est stabile cum XIV neutronibus (26Mg in geologia isotopica proficiens est)

Magnesium"Magnesium": Peter van der Krogt, "Elementa chemica" apud situm Elementymology & Elements Multidict est elementum chemicum metallicum alcalicum terrenum cui symbolus Mg et numerus atomicus duodecim sunt et pondus atomicum 24,31 g/mol. Magnesium est octavum elementum et tertium metallum, pone aluminium et ferrum, de eis quae solidam terrestrem corticem componunt.  Magnesium circa binas centesimas ponderis corticis facit. Magnesium tertium locum obtinet inter elementa chemica quae in aqua marina diluta sunt.

Nomen e regione antiqua Thessaliae, Magnesia, quae magnesio abundabat, sumpsit.

 In biologia 
Maximi momenti ad vitam terrestrem est magnesium quoniam ion magnesii (Mg++) magnas partes in photosynthesi agit et media chlorophylli molecula iacet. In animalium corporibus plerumque ut cofactor enzymorum operam dat ut in glycolysi.

 De metallo 
Metallum ab hominibus per electrolysim et reductionem chemicam ex compositis purificatur: est materia candida, lucida et mollis quae pellicula cana oxidi in aere tegitur. Nam perfacile oxidatur et duos electrones exteriores celeriter amittit ita ut in rerum natura vix pura inveniatur sed aut cation aut pars corporis compositi apparet. In aere comburitur flammam candidam et lucidam emittens nec ille ignis  aut CO2 aut aqua exstingui potest quae a contrario flammas stimulant.

Ob parvam densitatem magnesium in aeroplanis et autocinetis utile est. Levissimum enim e metallis utilibus est.

 De compositis 
Inter composita praeclarum est chloridum magnesii MgCl2 quod et ad sanitatem humanam adhibetur purgandi causa. Item lac Magnesiae Mg(OH)2 aciditatem stomachi impugnat quia basis chemica est. Talcum quoque in magnesii silicate hydroxydato (Mg3Si4O10(OH)2) consistit. 

Magnesii oxidum MgO calores extremos tolerat (usque ad 2800 gradus Celsii): calorem conducit sed non electricitatem. Itaque ut insulator in apparatibus calorificis electricis adhiberi solet.

 Notae 

 Fontes 
Atkins, Jones, Laverman. Chemical principles. The Quest for Insight, septima editio, WH Freeman, 2016.

 Glycolysis

 Plura legere si cupis 
	Fundamentals of magnesium alloy metallurgy (ed. Mihriban O. Pekguleryus, Karl U. Kainer et A. Arslan Kaya), Woodhead, 2013 Nonnullae paginae apud Guglum librorum
Magnesium in human health and disease (ed. Ronald Ross Watson, Victor R. Preedy, Sherma Zibadi), Humana Press, 2013 Nonnullae paginae apud Guglum librorum
Nurettin Sezer et alii, "Review of magnesium-based biomaterials and their applications", Journal of Magnesium and Alloys, 2018: 23-43
Nicholas Travis Kirkland, Nick Birbilis, Magnesium biomaterials : design, testing, and best practice, Springer, 2014 Nonnullae paginae apud Guglum librorum

 Nexus externi 
 Hoc elementum apud Patreon: periodic videos

Categoria:Metalla alkalica terrena
Categoria:Elementa chemica
Categoria:Glycolysis